text: National University of Ireland, Galway (via Public) / An tUachtarán Ó hUigínn le Léacht a thabhairt ag Siompóisiam OÉ Gaillimh ar an nGaeilge
  Vocera Addresses the Intersection of Technology and Humanity at CXO[...]
  Bank of Hawaii Volunteers Teach Students About Paying for College[...]
  06/06/2018 | News release | Distributed by Public on 06/06/2018 04:11
  Is é an siompóisiam lae, '125 Bliain ag Fás - An Athbheochan agus Conradh na Gaeilge', príomhócáid na hOllscoile le haghaidh Bhliain na Gaeilge atá ag ceiliúradh 125 bliain ó bunaíodh an Conradh.
  Dúirt an Dr John Walsh, Léachtóir Sinsearach le Gaeilge agus fear eagair an tsiompóisiam: 'Ag an ócáid seo, léifear páipéir ar réimse téamaí taighde a bhfuil baint acu le 125 bliain den Athbheochan. Labhróidh taighdeoirí agus pearsana poiblí iomráiteacha eile faoin téama seo agus tarraingeoidh siad aird ar na deiseanna iontacha taighde a eascraíonn as cartlann an Chonartha.'
  'Acmhainn ríluachmhar teagaisc agus taighde atá i gcartlann Chonradh na Gaeilge agus cuireann sí go mór leis na bailiúcháin thábhachtacha Ghaeilge atá ag an Ollscoil cheana', a dúirt Leabharlannaí Shéamais Uí Argadáin, John Cox.
  Ag labhairt faoin siompóisiam seo, dúirt Uachtarán OÉ Gaillimh, an tOllamh Ciarán Ó hÓgartaigh: 'Tá an Ghaeilge uathúil agus thar a bheith tábhachtach do mhisean agus d'éiteas OÉ Gaillimh, dár n-oidhreacht agus dár gceantar máguaird. Trí chartlann Chonradh na Gaeilge a choinneáil faoi iontaobhas anseo do scoláirí agus do phobal na hÉireann, beidh an Ollscoil seo ina caomhnóir ar chuid thábhachtach de stair ár dteanga. Táimid bródúil é seo a dhéanamh agus táimid ag tnúth leis na peirspictíochtaí nua a chuirfidh an chartlann ar fáil do léann idirnáisiúnta. Is cuid thábhachtach de Bhliain na Gaeilge é an siompóisiam, bliain atá ag déanamh ceiliúradh ar 125 bliain ó bunaíodh Conradh na Gaeilge, agus cuirfidh sé ar chumas scoláirí agus lucht déanta polasaí teanga a machnamh a dhéanamh ar fhorbairt na teanga le céad bliain anuas agus iad ag breathnú san am céanna ar thodhchaí na Gaeilge. '
  Dúirt an Dr Niall Comer, Uachtarán Chonradh na Gaeilge: 'Tá ríméad orainn i gConradh na Gaeilge go bhfuil ár gcartlann á cur i dtaisce go buan in Ollscoil na hÉireann, Gaillimh. Creideann muid go dtiocfaidh deiseanna rialta chun cinn le hábhar na cartlainne a úsáid agus táimid ag súil leis an gcéad deis sin ag an siompóisiam lae a bheidh á reáchtáil ag an Ollscoil agus ag an gConradh ar an 15 Meitheamh.'
  Smartlinks | National University of Ireland, Galway | National University of Ireland | General News | Education | University | Universities and Colleges